ارمنستانا "عسگرلرینی قاراباغدان چئک" چاغریسی
"ارمنیستان آذربایجانین بیرلیگی ایله اگمنلیینه سایغی گؤسترمهلی و عسگرلرینی داغلیق قاراباغدان چکمهلیدیر"
پاکیستان خاریجی ایشلر باخانی شاه محمود قریشی، ارمنیستانا داغلیق قاراباغدان عسگرلرینی چئکمه و بیرلشمیش میللتلر گوونلیک شوراسینین قرارلارینا اویما چاغریسی ائتدی.
رادیو پاکیستانین خبرینه گؤره، بیرلشمیش میللتلر باش قورولو چرچیوهسینده قاتیلدیغی ایسلام امکداشلیغی تشکیلاتی تماس قروپونون توپلانتیسیندا دانیشان قریشی، داغلیق قاراباغ پروبلئمینین، کشمیر پروبلئمی کیمی بؤلگهسل باریش و ثابتلیگی تهدید ائتدیگینی بیلدیردی.
ارمنیستانین قاراباغداکی ایشغالی و حربی وارلیغی سببیله ۱۹۹۴دن بو یانا بیر میلیون اینسانین یئریندن یوردوندان اولدوغونو خاطیرلادان قریشی،
"پاکیستان، ارمنیستانین بؤلگهنین جغرافی، دموگرافیک، اقتصادی، سوسیال و مدنی قورولوشونو دییشدیرمهیه یؤنهلیک آددیملارینا قارشیدیر. ارمنیستان آذربایجانین بیرلیگی ایله اگمنلیینه سایغی گؤسترمهلی و عسگرلرینی داغلیق قاراباغدان چکهرک بیرلشمیش میللتلر گوونلیک شوراسینین قطعنامهلرینه رعایت ائتمهلیدیر" ایفادهسینی ایشلتدی.
قریشی، بیرلشمیش میللتلر باش قورولونو دا بو پروبلئمی چؤزمهیه دعوت ائتدی.
داغلیق قاراباغ، حقوقا آذربایجان سرحدلری داخیلینده یئر آلیر، آنجاق فعلی اولاراق ارمنیستان طرفیندن ایشغال آلتیندادیر.
ایلگیلیلی خبرلر
ایکی تورک لیدئر، زنگهزور دهلیزینین تملینی قویدو
اردوغان، فضولی هاوالیمانینا ائنن ایلک دؤولت باشقانی اولدو
اردوغانین داشییان اوچاق، آذربایجانین ایشغالدان قورتاردیغی تورپاقلاردا تیکدیگی ایلک هاوالیمانی اولان فضولی اولوسلارآراسی هاوالیمانینا ائندی
اردوغان، آذربایجانا گئتدی
جمهورباشقانی اردوغان، آذربایجان جمهورباشقانی ایلهام علییئوین دعوتی اوزرینه سحر ساعاتلاریندا، آنکارا اسنبوغا هاوالیمانیندان آذربایجانا حرکت ائتدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab